section_heading: Životopis
paragraph_text: Do sada je objavila četiri albuma. Nastupala je na HRT-ovom plesnom showu Ples sa zvijezdama 2007. godine te je zauzela drugo mjesto iza kolege pjevača Luke Nižetića. Lana je studentica novinarstva na fakultetu političkih znanosti Zagreb. Na 10. hrvatskom radijskom festivalu osvojila je prvo mjesto s pjesmom "Prava ljubav" (duet s Lukom Nižetićem). S pjesmama Odlaziš, Otkad te nema, Najbolja glumica, Ovo nije istina i Prava ljubav ( u duetu s Lukom Nižetićem), otvorila je put prema novom, drugom albumu pod nazivom “1 razlog” (u izdanju Hit records-a) po pjesmi s tog albuma, koju je producirao Boris Đurđević- Bila je voditeljica EURA 2008. Pjesma "Volim biti zaljubljena" s istoimenog albuma, koji je izdan 2008. godine; je zaštitni znak kampanje 'Prekrižimo rak dojke i raka maternice'. 2012. godine izlazi njezin prvi autorski album "Pobjede i porazi" koji je došao u pakiranju s najfinijim Kraševim pralinama. Krajem 2013 godine izdala je pjesmu "Noć bez granica" koju je snimila u duetu s grupom Connect. 2014 godina bila je vrlo pogodna za nju,ostvarila je nove suradnje u glazbenim vodama i snimila pjesme "Duša Hrvatska", "Majica" i "Hollywood" s kojom obara rekorde, čije tekstove potpisuje poznati tekstopisac Fayo. Pjesmu "Live it,win it" snimila je u aranžmanu s još 24 pjevača iz drugih zemalja za Svjetsko prvenstvo u rukometu, Katar 2015 godine gdje je bila predstavnica Hrvatske. Lana je velik dio svog života posvetila glazbi i svemu što ona predstavlja. Nastupa i održava samostalne koncerte, gostuje po Hrvatskoj, Sloveniji, Njemačkoj, Australiji... Uz sve to Lana se još i stigne baviti humanitarnim radom te je u ljeto 2013. godine provela mjesec dana volontirajući u domu za nezbrinutu djecu 'Mali dom' u Africi, također se jako često odaziva na humanitarne akcije i koncerte diljem države, bilo za ljude, bilo za životinje. Početkom 2015. godine Lana Jurčević i Luka Nižetić udružili su se ponovo u duetu. Svoje fanove odlučili su iznenaditi baladom *OD NAJGORIH NAJBOLJI* i time velikoj uspješnici *PRAVA LJUBAV* dati nastavak. Tekst potpisuje Fayo, a za glazbu i aranžman zaslužan je Amil Lojo. Početkom ljeta 2015. izlazi novi singl simboličnog naziva "Ludo ljeto" s kojim se Lana predstavila na CMC festivalu i ujedno održala svoj veliki koncert na glavnoj pozornici. Glazbu za "Ludo ljeto" napisala je sama pjevačica dok tekst potpisuje Fayo, a za aranžman je zaslužan Natko Smoljan.